
 21.7.2015
 BG
 Официален вестник на Европейския съюз
 L 193/122
 РЕГЛАМЕНТ ЗА ИЗПЪЛНЕНИЕ (ЕС) 2015/1191 НА КОМИСИЯТА
 от 20 юли 2015 година
 относно неодобряване на Artemisia vulgaris L. като основно вещество в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
 като има предвид, че:
 (1)
 В съответствие с член 23, параграф 3 от Регламент (ЕО) No 1107/2009 на 26 април 2013 г. Комисията получи заявление от Institut Technique de l`Agriculture Biologique (ITAB) за одобрение на Artemisia vulgaris L. като основно вещество. Заявлението бе придружено от информацията, изисквана съгласно член 23, параграф 3, втора алинея.
 (2)
 Комисията поиска научно съдействие от Европейския орган за безопасност на храните (наричан по-долу „Органът“). На 25 август 2014 г. Органът представи на Комисията технически доклад за посоченото вещество (2). На 27 януари 2015 г. Комисията представи на Постоянния комитет по растенията, животните, храните и фуражите доклада за преразглеждане (3) и проекта на настоящия регламент за неодобряване на Artemisia vulgaris L.
 (3)
 Документацията, предоставена от заявителя, показва, че Artemisia vulgaris L. отговаря на критериите за хранителен продукт съгласно определението в член 2 от Регламент (ЕО) No 178/2002 на Европейския парламент и на Съвета (4). Алкохолните напитки, произведени от вида Artemisia, обаче са включени в част Б от приложение III към Регламент (ЕО) No 1334/2008 на Европейския парламент и на Съвета (5), в която се определят максимални нива на определени вещества, естествено присъстващи в ароматизанти и хранителни съставки с ароматични свойства, в някои многокомпонентни храни такива, каквито се консумират, в които са добавени ароматизанти и/или хранителни съставки с ароматични свойства. Съгласно член 6 от Регламент (ЕО) No 1334/2008 максималните нива в многокомпонентните храни, изброени в част Б от приложение III, не трябва да бъдат надвишавани в резултат на употребата на ароматизанти и/или хранителни съставки с ароматични свойства. Поради това видът Artemisia не може да бъде използван като храна без резерви.
 (4)
 В техническия доклад на Органа относно излагането на туйон, евкалиптол и камфор бяха посочени конкретни опасения по отношение на риска за операторите, работниците, страничните лица, потребителите и нецелевите организми.
 (5)
 Комисията прикани заявителя да представи своите коментари по Техническия доклад на Органа и по проекта на доклад за преразглеждане. Заявителят представи своите коментари, които бяха разгледани внимателно.
 (6)
 Въпреки изложените от заявителя аргументи обаче опасенията, свързани с веществото, не могат да бъдат отхвърлени.
 (7)
 Следователно в доклада за преразглеждане на Комисията не е установено изпълнение на изискванията, определени в член 23 от Регламент (ЕО) No 1107/2009. Поради това е целесъобразно Artemisia vulgaris L. да не бъде одобрена като основно вещество.
 (8)
 Настоящият регламент не